

PROJEKTS uz 11.09.2024.

vēlamais datums izskatīšanai Izglītības, kultūras, sporta un sociālo lietu komitejā: 18.09.2024.

domē: 26.09.2024.

sagatavotājs un ziņotājs: Lāsma Dene, Sarmīte Mūze

LĒMUMS

Ādažos, Ādažu novadā

2024. gada 26. septembrī **Nr.**«DOKREGNUMURS»

**Par viena izglītojamā uzturēšanas izdevumiem Ādažu novada**

**pašvaldības vispārējās izglītības iestādēs no 2024. gada 1. septembra**

Izglītības likuma 17. panta trešās daļas 4. punkts nosaka, ka pašvaldība uz savstarpēju līgumu pamata piedalās valsts un citu pašvaldību izglītības iestāžu finansēšanā.

Ministru kabineta 2016. gada 28. jūnija noteikumi Nr. 418 „Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” (turpmāk – Noteikumi) nosaka kārtību, kādā pašvaldības, kuru administratīvajā teritorijā deklarētie iedzīvotāji izmanto citas pašvaldības izglītības iestādes sniegtos pakalpojumus, noslēdz līgumus ar attiecīgajām pašvaldībām par šiem iedzīvotājiem sniegto izglītības pakalpojumu apmaksu (turpmāk – pašvaldību savstarpējie norēķini). Noteikumu 4. un 9. punkts nosaka kārtību, kā pašvaldība aprēķina viena izglītojamā uzturēšanas izmaksas mēnesī pašvaldības izglītības iestādēs.

Uz 01.09.2024. pašvaldības izglītības iestādēs bija šāds izglītojamo skaits:

1. Ādažu pirmsskolas izglītības iestādē “Strautiņš” – 371,
2. Kadagas pirmsskolas izglītības iestādē “Mežavēji” – 186,
3. Carnikavas pirmsskolas izglītības iestādē “Riekstiņš” – 265,
4. Carnikavas pirmsskolas izglītības iestādē “Piejūra” – 211,
5. Ādažu vidusskolā – 2136 (t. sk. pirmsskolas izglītības grupā – 67),
6. Carnikavas vidusskolā – 696.

Pamatojoties uz Pašvaldību likuma 10. panta pirmās daļas 21. apakšpunktu, Izglītības likuma 17. panta trešās daļas 4. punktu un Noteikumu 4. un 9. punktu, kā arī ņemot vērā domes Finanšu komitejas 18.09.2024. atzinumu, Ādažu novada pašvaldības dome

**NOLEMJ:**

Apstiprināt viena izglītojamā uzturēšanas izmaksas mēnesī pašvaldības vispārējās izglītības iestādēs no 2024. gada 1. septembra (tāme – pielikumā).

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Izsniegt norakstus:

IJN, ĀVS, CVS, CPII, ĀPII, KPII, SPII, FIN, GRN - @.

L.Dene, t. 26433257